Estadio Moses Mabhida

O Moses Mabhida é un estadio multiúsos situado en Durban (Suráfrica), construído para a disputa da Copa Mundial de Fútbol de 2010. Leva o nome de Moses Mabhida, un exsecretario xeral do Partido Comunista Surafricano (SACP), e está destinado a ser un estadio de usos múltiples de categoría mundial.

O estadio ten unha capacidade prevista dunhas 70.000 persoas. Está situado no novo Recinto Deportivo Kings Park, como parte dos plans da cidade para a Copa do Mundo da FIFA. Sitúase xunto ao antigo Estadio Kings Park, que dará paso ao novo complexo que inclúe un pavillón cuberto, un museo do deporte, novos aparcadoiros e unha estación de transporte. O nome previsto nun principio para esta instalación era Estadio King Senzangakhona, e aínda é coñecido con este nome nalgúns ámbitos.

 Características 
O deseño do estadio foi levado a cabo polo Estudo alemán GMP Architekten, que xa levou a cabo obras similares en distintas partes do mundo. A característica principal do estadio é o arco que se proxecta 105 m sobre o chan, podendo acceder ao alto do mesmo os espectadores por teleférico dende un lateral, ou a través de centos de chanzos desde o outro. Situado xunto ao océano Índico, o Moses Mabhida Stadium dispón dun teito cuberto que lle converte no máis vistoso dos novos estadios de Suráfrica.

 Construción 

A súa construción atrasouse trinta e dous meses sobre os prazos previstos, sendo finalizado en outubro de 2009, e inaugurado o 29 de novembro do mesmo ano. O custo da construción foi de máis de 450 millóns de dólares, o segundo máis caro dos construídos para o mundial.Moderno e fermoso estadio mundialista abriu as súas portas

 Utilización 
Durante a disputa do Mundial de Fútbol Suráfrica 2010, o estadio foi a sede de cinco encontros da fase de grupos, un de oitavos de final e unha semifinal. Despois foi destinado a partidos de fútbol da liga de Suráfrica e da selección nacional, así como encontros de rugby e atletismo, entre outros acontecementos.

 Copa do Mundo 2010 

 Partidos 
O estadio Moses Mabhida albergou durante o campionato sete encontros: cinco encontros da fase de grupos, un de oitavos de final, e unha semifinal. Os partidos foron os seguintes:

 Data Fase  Equipo Resultado Equipo Espectadores  13 de xuño Primeira rolda Alemaña  4 - 0Australia 62.660  16 de xuño Primeira rolda España 0 - 1 Suíza 62.453  19 de xuño Primeira rolda Países Baixos 1 - 0 Xapón 62.010  22 de xuño Primeira rolda Nixeria 2 - 2 Corea do Sur 61.874 25 de xuño Primeira rolda Portugal 0 - 0 Brasil 62.712 28 de xuño Oitavos de final Países Baixos 2 - 1 Eslovaquia 61.962 11 de xullo Semifinal Alemaña 0 - 1 España 60.960

 Notas 

 Véxase tamén 

 Outros artigos 
 Copa Mundial de Fútbol de 2010

 Ligazóns externas 
 Moses Mabhida Stadium na web de Durban
 Vista 360º

Moses
Moses